Galileo Galilei (1564-1642):

Galileo foi o pioneiro do método científico experimental e o primeiro en utilizar un telescopio refractor, co que fixo importantes descubrimentos astronómicos. Coñecedor da invención do telescopio en Holanda, propuxo unha mellora do modelo, co que realizou unha serie de descubrimentos tales como as lúas do planeta Jupiter e as fases de Venus, similares ás observadas na lúa.
Como profesor de Astronomía da Universidade de Pisa, Galileo impartiu a teoría aceptada ata entón, na que o Sol e todos os planetas xiraban ao redor da Terra. Mais tarde expuxo unha nova teoría proposta por Copérnico, na que a Terra e todos os planetas xiraban ao redor do Sol. As observacións realizadas por Galileo co seu novo telescopio convencérono da certeza da teoría heliocéntrica de Copérnico.
O apoio da teoría heliocéntrica por parte de Galileo supúxolle un verdadeiro problema coa Igrexa católica. A Inquisición acusouno de herexe e obrigouno a retractarse publicamente do seu apoio a Copérnico. Foi condenado a cadea perpetua, pero dada a súa avanzada idade viviu os seus últimos días baixo arresto domiciliario na súa vila das aforas de Florencia.

C