2.- As monarquías do século XVI. Os Austria.

Os Reis Católicos tiveron un fillo e catro fillas, unha delas, chamada Xoana I e de alcume “a Tola” casou con Filipe I, de alcume “o Fermoso” que era arquiduque de Austria, duque de Borgoña, Brabante e conde Flandes. Converteuse na primeira raíña deste século ao ser proclamada, xunto co seu marido, raíña de Castela á morte da súa nai. Coa morte do seu pai pasou a ser raíña de Navarra e soberana da coroa de Aragón. Sen embargo o seu poder so foi nominal xa que, primeiro o seu pai e logo un dos seus fillos Carlos I, mantivérona recluída en Tordesillas de por vida por unha suposta “enfermidade mental”.
De Xoana I, o seu fillo, Carlos I, herda os reinos hispánicos da Coroa de Castela, Navarra e Coroa de Aragón, o territorio conquistado en América e polo seu pai recibe os territorios europeos de Austria, Alemaña, Luxemburgo, Países Baixos, parte de Italia e o Franco Condado (unha rexión da actual Francia). En 1520 pasa a ser emperador do Sacro Imperio Romano Xermánico co nome de Carlos V.
Carlos I, o primeiro rei da dinastía dos Austria, impulsou a conquista do territorio americano que formaba parte da Coroa de Castela. No seu reinado sometéronse os principais imperios americanos: incas, maias e aztecas.

A

L

C