7.- Os séculos escuros.

Así como no resto de España, no que a arte e cultura se refire, os séculos XVI e XVII son considerados, como acabamos de ver, dunha gran importancia, en Galicia ocorre xusto ao revés, son considerados como os séculos do silencio. Aínda que a totalidade do pobo falaba galego apenas se produciron obras na nosa lingua, a imposición do castelán como lingua oficial na administración ou na xustiza xa dende os Reis Católicos fixo que apenas se poda falar dunha literatura en galego.
Cadro titulado "O afiador" de Antonio de Puga
Na pintura destaca Antonio de Puga, nacido en Ourense, discípulo de Velázquez e considerado por moitos como o primeiro artista galego verdadeiramente notable.
Na arquitectura existen varias construcións que mesturan estilos máis antigos como o gótico cos estilos propios destes séculos como o Convento de San Domingos de Bonaval en Santiago ou Mosteiro de Oseira, preto de Ourense, outros claramente renacentistas como o Mosteiro de Santa María de Montederramo (provincia de Ourense) ou a Torre de Bermúdez, hoxe Museo Valle-Inclán, na Pobra do Caramiñal (A Coruña). En canto ao barroco temos exemplos como a Casa Consitorial de Lugo ou o Pazo de Oca na Estrada (Pontevedra) e a fachada do Obradoiro da Catedral de Santiago, levantada para protexer o pórtico da Gloria. Hai outras construcións, como o Mosteiro de San Martín Pinario (Santiago), onde se mezcla o renacemento, o barroco e o neoclásico, un estilo que aparece xa no século XVIII.

A

L